Minu peamiseks väiteks nii väärteoprotokollile tehtud vastulauses kui ka kohtumenetluses oli, et parkimisala algust tähistava teisaldataval alusel oleva liiklusmärgi ja parkimiskeeluala algust tähistatava liiklusmärgi vahel on vastuolu. See tähendab, et ühe liiklusmärgi kohaselt algab parkimisala ning teise liiklusmärgi kohaselt algab parkimiskeeluala. Liikluseeskirja § 7 kohaselt tuleb aga ajutise (teisaldatava alusega) ja alalise liiklusmärgi nõude vastuolu korral juhinduda  ajutise liiklusmärgi nõudest. Eelnevast nähtub, et liiklusmärk on ajutine, kui ta on teisaldataval alusel. Kuna parkimisala algust tähistav märk oli kinnitatud teisaldatavale betoonist poolkerale, oli minu hinnangul tegemist teisaldatava märgiga ning seega oli parkimine antud kohas lubatud.